**Linearna perspektiva** u crtežu Henrikusa Hondijusa (1597.-1651.)
**Perspektiva** potiče od latinske reči *prospicere*, što znači "videti ili razabrati". Perspektiva je gledište, način gledanja, način razmatranja, shvatanje. 
Isti pojam može se tumačiti na više načina, zavisno od perspektive. Perspektiva u optici označava pojavu prividnog smanjenja likova i predmeta srazmerno njihovoj udaljenosti od gledaoca.

Pojam perspektiva se koristi u mnoge svrhe, i u mnogim umetničkim i naučnim disciplinama. Najčešće se koristi u likovnoj umetnosti, filmskoj industriji, književnosti, filozofiji, retorici i dr.

Vrste perspektiva
-----------------

* Izometrijsko predstavljanjeIzometrijsko predstavljanje
* Kosa projekcija „Vojna perspektiva"Kosa projekcija „Vojna perspektiva"
* Kosa projekcija „Kabinetska perspektiva" Kosa projekcija „Kabinetska perspektiva"
* Centralna perspektiva sa jednim nedogledomCentralna perspektiva sa jednim nedogledom

U likovnoj umetnosti perspektiva označava način prikazivanja volumena i prostora na površini slike, stvaranje prikaza dubine prostora. Postoje više načina prikazivanja perspektiva kroz istoriju:

### Vertikalna perspektiva

*Glavni članak: Perspektiva prema važnosti*
Drvorez Albrehta Direra 
koja pokazuje pravilno crtanje predmeta u linearnoj perspektivi
**Vertikalna (ikonografska) perspektiva** je način prikazivanja prostora po kojem se trodimenzionalni prostor prikazuje na dvodimenzionalnoj površini tako da se ono što je u stvarnosti drugo (iza prvog) slaže po visini, drugo iznad prvog, vertikalno, odnosno pod pravim uglom. Umesto nizanja planova preklapanjem u dubinu (kako i stoje u stvarnosti), prostorni planovi se nižu vertikalno jedan iznad drugog, tako da se nigde ne preklapaju. Vertikalna se perspektiva pojavljuje u starom egipatskom slikarstvu, na asirskim reljefima ili grčkim vazama iz arhajskog perioda, u evropskom romaničkom slikarstvu. Takva perspektiva je jedna od karakteristika dečjeg crteža. Svi oblici prikazani ovom perspektivom poštuju **zakon površine**, tako da su najširom stranom prikazani na površini, jer se tako najbolje opisuje njihov oblik. U prikazu pomoću vertikalne perspektive, lik koji je iznad drugog uvek je dalji u stvarnosti. Tako se egipatski reljefi čitaju odozdo nagore i to zdesna na levo, pa sleva nadesno ... (cik-cak) što je suprotno od načina na koji čitamo, recimo, strip. U romaničkom slikarstvu 11. veka i 12. veka, iza površinski oslikanih likova i prizora pozadina je obično podeljena na više vodoravnih traka koje su različite boje i predstavljaju pejzaž.

### Obrnuta perspektiva

*Glavni članak: Inverzna perspektiva*
**Obrnuta perspektiva** je način prikazivanja volumena u kojemu se predmeti i likovi na slici ne smanjuju srazmerno sa udaljenošću, niti se uporedne crte približavaju – nego se, obratno, uporedne crte razmiču, a veličina predmeta, umesto da se smanjuje, povećava se prema dubini prostora. Ova perspektiva je svojstvena gotičkom slikarstvu 13. veka i 14. veka.

### Linearna perspektiva

**Linearna (geometrijska ili pravilna) perspektiva** se zasniva na prirodnom zakonu da se udaljavanjem od posmatrača likovi srazmerno pravolinijski (linearno) smanjuju – i svi nestaju u jednoj istoj tački – **nedogledu** .

|  |  |  |
| --- | --- | --- |
| dva nedogleda | tri nedogleda–ptičija perspektiva | tri nedogleda–žablja perspektiva |

Takvu vrstu perspektive su oko 1420. prvi počeli koristiti renesansni umetnici, tako da je linearna perspektiva postala "zaštitni znak" renesansne umetnosti 15. i 16. veka. Ova perspektiva se naziva i **matematička i iluzionistička** jer stvara autentičan utisak trodimenzionalnosti prostora (Mazačo **"Sveto trojstvo"**, Pjero dela Frančeska **"Bičevanje Hrista"** ...). 
Ova perspektiva se koristila i u skulpturi (reljef) i arhitekturi (*lažne niše*).

### Atmosferska perspektiva

Detalj slike **"Atinska škola"** od Rafaela gde su lukovi u linearnoj, ali i atmosferskoj perspektivi
*Glavni članak: Vazdušna perspektiva*
**Atmosferska (vazdušna) perspektiva**, kao i geometrijska, prirodna je pojava koja predstavlja promenu tonova i boja usled udaljavanja oblika od posmatrača. Što su predmeti dalji, oni su bleđi, mekši i gube se s daljinom u plavetnilu; a što su bliži, to su oštriji i jačih su lokalnih boja. Atmosferska perspektiva jedna je od temeljnih karakteristika baroknog slikarstva 17. i 18. veka, no smatra se da su počeli snažno razvijati slikari visoke renesanse – Leonardo da Vinči i Rafael.

### Koloristička perspektiva

*Glavni članak: Perspektiva boja*
**Koloristička perspektiva** se zasniva na činjenici da nam se neke boje, u interakciji s drugim, čine prostorno "bližima", a neke "udaljenijima". To se temelji na vizuelnom iskustvu s atmosferskom perspektivom gde je plava boja uglavnom daljini, budući da ima vrlo nisku frekvenciju i da plavi zraci putuju najdalje, dok tople boje gube na intenzitetu proporcionalno udaljenosti od posmatrača. 
Umetnici 20. veka, prvenstveno fovisti, uzeli su to kao zakon prostornosti i prikazivali bliže oblike toplim bojama, a dalje hladnijim bojama.

### Poliperspektiva

U modernoj i savremenoj umetnosti karakteristično je korišćenje više perspektiva – **poliperspektiva** (Pablo Pikaso, Anri Matis itd.).

Spoljašnje veze
---------------

* Harold Olejarz's Drawing in One-Point Perspective Arhivirano 2011-10-24 na Wayback Machine-u Crtanje perspektive s jednom tačkom nedogleda.

Galerija
--------

* Pjero dela Frančeska, Bičevanje Hrista, 1460. Pjero dela Frančeska, *Bičevanje Hrista*, 1460.
* Sveto trojstvo (Mazačo), 1425. Najstariji primer linearne perspektive u umetnosti.*Sveto trojstvo (Mazačo)*, 1425. Najstariji primer linearne perspektive u umetnosti.
* Leonardo da Vinči, Tajna večera (freska), 1498. Leonardo da Vinči, Tajna večera (freska), 1498.
* Krstovi na groblju.Krstovi na groblju.

Literatura
----------

1. Přehledný kulturný slovník, Václav Kocourek, Mladá fronta Praha 1964
2. Priručni slovnik naučni ČS Akademia vied, Praha 1966

***Perspektiva*** na Wikimedijinoj ostavi

Spoljašnje veze
---------------

* Anschauliche Flash-Tutorials zum perspektivischen Zeichnen und Betrachten
* *Über die Auswirkungen der Entdeckung der Zentralperspektive* (im Webauftritt der FU Berlin)
* Perspektivisch zeichnen - Anleitung
* Perspektivische Merkmale, Parallelperspektive, Fluchtpunktperspektive auf kunstunterricht.ch (kostenfreies Online-Lehrmittel) - zu jedem Artikel gibt es jeweils auch eine ausführliche Version
* Perspektive wird rechnerisch erläutert (interaktiv)
* Kim H. Veltman: Perspective, Anamorphosis and Vision, in: Marburger Jahrbuch 21 (1986), 93-117.
* Prinzip und Konstruktionsschritte zum Thema Perspektive (Lernbeispiele)